stanford-oval/wikipedia huggingface dataset:
ต้นไม้วิถีสั้นสุด

ในทฤษฎีกราฟ ต้นไม้วิถีสั้นสุด (อังกฤษ: Shortest-path tree) เป็นต้นไม้ที่ได้จากการแก้ปัญหาวิถีสั้นสุดแบบแหล่งต้นทางเดียวบนกราฟที่กำหนดให้ โดยต้นไม้นี้จะเป็นกราฟย่อยของกราฟนั้นและระยะทางระหว่างรากกับจุดยอดใด ๆ มีค่าน้อยที่สุด
การที่แก้ปัญหาวิถีสั้นสุดแบบแหล่งต้นทางเดียวแล้วได้ต้นไม้นั้นเพราะว่าหากมีสองวิถีระหว่างรากกับโหนด v (มีวัฏจักร) เราสามารถเลือกใช้วิถีที่สั้นกว่า และลบเส้นเชื่อมที่มีระยะทางของวิถีที่ยาวกว่าได้โดยไม่ทำให้ระยะทางจากรากไปโหนดใด ๆ เพิ่มขึ้น
หากโหนดทุก ๆ คู่ในกราฟที่กำหนดให้มีวิถีสั้นสุดเพียงแบบเดียว จะได้ว่าต้นไม้วิถีสั้นสุดก็จะมีเพียงแบบเดียวด้วยเช่นกัน
ในกราฟที่ไม่มีน้ำหนักติดลบ ขั้นตอนวิธีของไดค์สตรา สามารถคำนวณหาต้นไม้วิถีสั้นสุดได้ สำหรับกราฟที่มีน้ำหนักติดลบ สามารถใช้ ขั้นตอนวิธีของเบลแมน-ฟอร์ด แทนได้
ดี
ดูเพิ่ม

ปัญหาวิถีสั้นสุด
พระราชอาณาจักรลาว

พระราชอาณาจักรลาว เป็นชื่อของประเทศลาวตั้งแต่ พ.ศ. 2496 จนถึงวันที่ 2 ธันวาคม พ.ศ. 2518 เมื่อพรรคประชาชนปฏิวัติลาวสามารถล้มล้างระบอบกษัตริย์​และสามารถสถาปนาสาธารณรัฐประชาธิปไตยประชาชนลาวได้สำเร็จ โดยได้รับเอกราชจากฝรั่งเศสตั้งแต่ พ.ศ. 2496 ใช้การปกครองด้วยระบอบประชาธิปไตยอันมีพระมหากษัตริย์ทรงเป็นประมุข
รัฐบาล

หลังการประกาศเอกราชของลาวตามสนธิสัญญาเจนีวาในปี พ.ศ. 2496 รัฐบาลแห่งพระราชอาณาจักรลาวถือเป็นรัฐบาลที่มีอำนาจปกครองทั่วประเทศลาวทั้งหมด โดยรัฐธรรมนูญแห่งพระราชอาณาจักรได้กำหนดให้ใช้การปกครองระบอบประชาธิปไตยและราชาธิปไตยภายใต้รัฐธรรมนูญ มีรัฐบาลกลางตั้งอยู่ที่นครหลวงเวียงจันทน์ ส่วนสมเด็จพระเจ้ามหาชีวิตทรงประทับ ณ เมืองหลวงพระบาง  โดยเวลานั้น สมเด็จพระเจ้ามหาชีวิตศรีสว่างวงศ์ทรงเป็นสมเด็จพระเจ้ามหาชีวิตพระองค์แรก และเจ้าสุวรรณภูมาทรงเป็นนายกรัฐมนตรีองค์แรกแห่งราชอาณาจักรลาว
ในเวลาต่อมา ความวุ่นวายทางการเมืองภายในประเทศที่เกิดขึ้นอย่างต่อเนื่องและยาวนาน ทำให้เกิดความพยายามที่จะจัดตั้งรัฐบาลผสมขึ้นหลายครั้ง และส่วนมากจะเป็นรัฐบาลที่มีอายุสั้น เนื่องจากความไร้เสถียรภาพทางการเมืองภายในประเทศ และการแทรกแซงจากชาติมหาอำนาจอย่างสหรัฐอเมริกา
สงครามกลางเมือง

ราชอาณาจักรลาวได้เผชิญกับสงครามกลางเมืองระหว่างฝ่ายคอมมิวนิสต์หรือปะเทดลาวซึ่งได้รับการสนับสนุนจากสหภาพโซเวียต ต่อสู้กับรัฐบาลฝ่ายราชอาณาจักรลาวซึ่งสนับสนุนสถาบันพระมหากษัตริย์และได้รับการสนับสนุนจากสหรัฐอเมริกา ภายใต้การปกครองของราชอาณาจักรลาวทำให้ลาวต้องเข้าไปเป็นพันธมิตรกับสหรัฐ มีการก่อรัฐประหารและการปกครองภายใต้ระบอบเผด็จการทหารอยู่หลายครั้งเช่น การรัฐประหารของภูมี หน่อสวรรค์และกองแล วีระสาน การที่ราชอาณาจักรลาวเข้าไปพัวพันกับยาเสพติดของซีไอเอและการเพิ่มอำนาจทางการเมืองให้กับกลุ่มทหารและสถาบันพระมหากษัตริย์จนขัดกับหลักการประชาธิปไตยที่มีกษัตริย์อยู่ใต้รัฐธรรมนูญอย่างร้ายแรง ในวันที่ 21 พฤศจิกายน ค.ศ. 1975 ขบวนการนักศึกษา 21 องค์กรที่ไม่พอใจการปกครองของราชอาณาจักรลาวได้จัดชุมนุมในเวียงจันทน์เพื่อเรียกร้องให้ล้มเลิกสถาบันกษัตริย์
ต่อมาในภายหลังขบวนการนักศึกษา​ 21​ องค์กร​ได้หันไปเข้าร่วมกับกองกองกำลังฝ่ายประเทดลาวและทำให้ฝ่ายปะเทดลาวสามารถรุกคืบได้อย่างมีประสิทธิภาพ
ล่มสลาย

ในที่สุดก็บรรลุข้อตกลงหยุดยิงในเดือนกุมภาพันธ์ พ.ศ. 2516 ตาม ข้อตกลงสันติภาพปารีสระหว่างสหรัฐอเมริกาและเวียดนามเหนือ  ในเดือนเมษายน พ.ศ. 2517 ได้มีการจัดตั้งรัฐบาลเฉพาะกาลของเอกภาพแห่งชาติขึ้น โดยมีเจ้าสุวรรณภูมาเป็นนายกรัฐมนตรี  อย่างไรก็ตามถึงเวลานี้ กองกำลังประชาชนปะเทดลาวได้เข้าควบคุมพื้นที่ขนาดใหญ่ของประเทศ และหลังจากกรุงไซง่อนและ พนมเปญถูกกองทัพคอมมิวนิสต์ปลดปล่อย กองกำลังคอมมิวนิสต์ปะเทดลาวได้เข้าปลดปล่อยกรุงเวียงจันทร์ในเดือนเมษายน พ.ศ. 2518 ภายใต้การสนับสนุนจากองค์การนักศึกษาได้ขจัดโอกาสใด ๆ ที่รัฐบาลผสมที่จัดตั้งขึ้นในประเทศลาว
เมื่อวันที่ 2 ธันวาคม พ.ศ. 2518 ที่กรุงเวียงจันทน์ เจ้าชายวงศ์สว่าง มกุฎราชกุมารได้ทรงส่งพระราชสาส์นสละราชสมบัติของพระเจ้าศรีสว่างวัฒนา ถึงกองกำลังประเทศลาว นำไปสู่การจัดตั้งการประชุมสมัชชาใหญ่ในที่ประชุมได้ลงมติเป็นเอกฉันท์สถาปนาสาธารณรัฐประชาธิปไตยประชาชนลาวขึ้นโดยมีเจ้าสุภานุวงศ์เป็นประธานประเทศ ส่วนไกรสอน พรหมวิหารดำรงตำแหน่งนายกรัฐมนตรีและเลขาธิการ พรรคประชาชนปฏิวัติลาว
กองกำลังประชาชนของปะเทดลาว
การลงมติล้มล้างระบอบกษัตริย์และจัดตั้งสาธารณรัฐประชาธิปไตยประชาชนลาวของการประชุมสมัชชาใหญ่ สมาชิกสภาแห่งชาติลาวชุดแรก‎
เหตุโจมตีด้วยรถบรรทุกในนิวออร์ลีนส์ พ.ศ. 2568

| เหตุโจมตีด้วยรถบรรทุกในนิวออร์ลีนส์ ปี 2025 |
| --- | --- |
ถนนแคแนลตรงจุดที่ตัดกับถนนเบอร์เบิน บริเวณที่เกิดเหตุ ภาพถ่ายปี 2022
th
สถานที่: นิวออร์ลีนส์ รัฐลุยเซียนา สหรัฐ
วันที่: มกราคม 1, 2025 (9 วันก่อน) (2025-01-01)  03:15 CST
ประเภท: การโจมตีโดยการขับรถพุ่งชน, การกราดยิง
อาวุธ: ฟอร์ด เอฟซีรีส์, ปืนไรเฟืล
ตาย: 15 (รวมผู้ก่อเหตุ)
เจ็บ: 36+
เหตุจูงใจ: กำลังสอบสวน
เมื่อวันที่ 1 มกราคม ค.ศ. 2025 เวลาประมาณ 3:15 น. รถบรรทุกปิกอัปขับพุ่งชนฝูงชนบนถนนเบอร์เบินและถนนแคแนลในนครนิวออร์ลีนส์ รัฐลุยเซียนา สหรัฐอเมริกา จากนั้นผู้ก่อเหตุลงจากรถและใช้ปืนกราดยิงก่อนจะถูกยิงวิสามัญโดยเจ้าหน้าที่ตำรวจ เหตุการณ์นี้เกิดขึ้นท่ามกลางการเฉลิมฉลองวันปีใหม่ รายงานเบื้องต้น ณ ที่เกิดเหตุ มีผู้เสียชีวิต 11 ราย บาดเจ็บประมาณ 36 คน และต่อมายืนยันยอดเสียชีวิตที่ 14 ราย ไม่รวมผู้ก่อเหตุ
ผู้ต้องสงสัย

FBI ระบุตัวผู้ต้องสงสัยก่อเหตุคือ ชัมซูด-ดีน บาฮาร์ จับบาร์ (Shamsud-Din Bahar Jabbar) (26 ตุลาคม ค.ศ. 1982 – 1 มกราคม ค.ศ. 2025), พลเมืองสหรัฐวัย 42 ปี เกิดและเติบโตในรัฐเท็กซัส ณ ตอนที่ก่อเหตุ อาศัยอยู่ในฮิวสตัน ในย่านแฮรีสเคาน์ที ในอดีตเคยอาศัยอยู่ในโบมนต์ ในอดีตเขาประจำการในกองทัพบกสหรัฐนานเป็นสิบปี ในตำแหน่งผู้ชำนาญการด้านทรัพยากรมนุษย์และไอที เคยถูกส่งตัวไปรบในอัฟกานิสถานในปี 2009 มียศจ่าสิบตรี
ปฏิกิริยา

ผู้ว่าการรัฐลุยเซียนา เจฟ แรนดี ออกมาแสดงความเสียใจต่อเหตุการณ์ดังกล่าว และประกาศให้ผู้คนหลีกเลี่ยงการเดินทางไปยังบริเวณที่เกิดเหตุ
ตำรวจและนายกเทศมนตรีนครนิวออร์ลีนส์ ลาโทยา แคนเทรล ระบุว่าเหตุการณ์นี้เป็น "เหตุก่อการร้าย" เอฟบีไอ ปฏิเสธเหตุการณ์นี้ว่าเป็นการก่อการร้ายในเบื้องต้น
การหาค่าเหมาะที่สุดแบบเฟ้นสุ่ม

การหาค่าเหมาะที่สุดแบบเฟ้นสุ่ม (อังกฤษ: Stochastic Optimization) เป็นวิธีการหาค่าเหมาะที่สุดโดยการสร้างและใช้ตัวแปรสุ่ม สำหรับปัญหาในกลุ่มนี้ จะใช้ตัวแปรสุ่มในขั้นตอนการคำนวณหาค่าเหมาะที่สุดสำหรับปัญหานั้น ๆ
การแก้ปัญหาโดยวิธิการเฟ้นสุ่มนั้นได้ถูกใช้กันอย่างแพร่หลายในหลายวงการ เช่น ทางด้านอากาศยาน ทางการแพทย์ การขนส่ง และทางด้านการเงิน เป็นต้น เพื่อใช้ช่วยในการออกแบบจรวจมิสไซล์และอากาศยาน การคำนวณกำหนดประสิทธิภาพของยาตัวใหม่ ช่วยในการพัฒนาประสิทธิภาพของการควบคุมสัญญาณจราจร หรือแม้กระทั่งใช้เป็นเครื่องมือในการช่วยตัดสินใจเพื่อผลประโยชน์สูงสุดในการลงทุน โดยวิธีการแบบเฟ้นสุ่มนี้เป็นขั้นตอนวิธีที่จะช่วยให้สามารถตัดสินใจเลือกหนทางที่เหมาะที่สุดในการลดทอนปัญหาต่าง ๆ ในโลกความเป็นจริงลง
การหาค่าที่เหมาะสมที่สุดภายใต้ความไม่แน่นอน

เพื่ออธิบายปัญหาบางอย่างที่เกี่ยวข้องในการหาค่าที่เหมาะสมที่สุดภายใต้ความไม่แน่นอน เราจะใช้การอธิบายผ่านการยกตัวอย่างปัญหา สมมติว่าเราต้องการหาค่าที่มากที่สุดของ G (x, ω) โดยที่ขอนิยามค่าต่าง ๆ ดังนี้
x หมายถึง การตัดสินใจที่จะทำ
X หมายถึง จำนวนชุดของการตัดสินใจที่เป็นไปได้ทั้งหมด
ω หมายถึง ผลลัพธ์ที่ไม่สามารถรู้ได้ระหว่างการตัดสินใจ และ
Ω หมายถึง ชุดของผลลัพธ์ที่เป็นไปได้ทั้งหมด
จากปัญหาดังกล่าว มีการหาค่าที่เหมาะสมที่สุดภายใต้ความไม่แน่นอนอยู่หลายวิธี ซึ่งบางส่วนจะแสดงในตัวอย่างต่อไป
กำหนดการเฟ้นสุ่ม

กำหนดการเฟ้นสุ่ม (อังกฤษ: Stochastic programming) คือ การโปรแกรมทางคณิตศาสตร์อาจจะอยู่ในรูปของกำหนดการเชิงเส้น กำหนดการไม่เชิงเส้น กำหนดการจำนวนเต็ม กำหนดการเชิงผสมผสานเชิงจำนวนเต็ม โดยที่ข้อมูลนั้นเป็นแบบเฟ้นสุ่ม นั่นหมายถึงเราไม่ทราบค่าสัมประสิทธิ์ ที่แน่นอนของข้อมูลแต่จะทราบลักษณะการแจกแจงของข้อมูลแทนในขณะที่ข้อมูลที่เป็นแบบเชิงกำหนด เราจะทราบค่าของสัมประสิทธิ์ ดังนั้น กำหนดการเฟ้นสุ่มจึงเกี่ยวข้องกับสถานการณ์ที่มีความไม่แน่นอน
วิธีการค้นหาแบบสุ่ม

ในทางกลับกันหากเรามีชุดของข้อมูลที่ประกอบด้วยค่าที่วัดมาอย่างแม่นยำแล้ว ก็จะมีวิธีการบางอย่างที่จะนำไปสู่ขั้นตอนการสุ่มที่น้อยลง และในความเป็นจริงแล้วหลักการต่าง ๆ ของวิธีการสุ่มเป็นที่รู้กันว่าเป็นหนทางที่ง่ายและมีประสิทธิภาพในการนำมาซึ่งขั้นตอนวิธีที่ เกือบ จะมีประสิทธิภาพดีที่สุด และสำหรับปัญหามากมายหลากหลายประเภทวิธีการหาค่าเหมาะที่สุดแบบเฟ้นสุ่มนี้ ประกอบไปด้วย
simulated annealing|Simulated annealing by S. Kirkpatrick, C. D. Gelatt and M. P. Vecchi (1983)
Reactive search optimization (RSO) by Roberto Battiti, G. Tecchiolli (1994), recently reviewed in the reference book
วิธีการครอส-เอนโทรปี: Cross-entropy method by Rubinstein and Kroese (2004)
Random search by Anatoly Zhigljavsky (1991)
Stochastic tunneling
Parallel tempering a.k.a. replica exchange
Stochastic hill climbing
Swarm algorithms
Evolutionary algorithms
Genetic algorithms by Holland (1975)
Evolution strategies
แถบเมอบิอุส

แถบเมอบิอุส
แถบเมอบิอุส (เยอรมัน: Möbiusband, เสียงอ่านภาษาเยอรมัน: [ˈmøːbi̯ʊs]) หรือ แถบโมเบียส (อังกฤษ: Möbius strip, สำเนียงอเมริกัน: /ˈmoʊbiəs/ หรือ สำเนียงบริเตน: /ˈmɜːbiəs/) คือพื้นผิวชนิดหนึ่ง ซึ่งมีด้านเพียงด้านเดียวและมีขอบเพียงข้างเดียว สิ่งที่น่าสนใจทางคณิตศาสตร์ก็คือ ไม่ว่าเราจะเลือกสองจุดใด ๆ บนแถบ เราสามารถที่จะลากเส้นเชื่อมต่อสองจุดนั้นได้โดยที่ไม่ต้องยกปากกาหรือว่าลากเส้นผ่านขอบ แถบเมอบิอุสค้นพบโดย เอากุสท์ แฟร์ดินันด์ เมอบิอุส และ โยฮันน์ เบเนดิคท์ ลิสทิง เมื่อ พ.ศ. 2401 (ค.ศ. 1858) ทั้งคู่เป็นนักคณิตศาสตร์ชาวเยอรมัน โดยต่างคนต่างพบ
การสร้างแถบเมอบิอุสอย่างง่าย เริ่มจากตัดกระดาษเป็นแถบยาว บิดปลายข้างหนึ่งครึ่งรอบ แล้วเชื่อมต่อกับปลายอีกข้างหนึ่ง จะได้แถบเมอบิอุสเสร็จสมบูรณ์ ในปริภูมิแบบยุคลิด แถบเมอบิอุสแบ่งได้เป็นสองชนิดขึ้นอยู่กับทิศทางในการบิดแถบนั้น ได้แก่แบบตามเข็มนาฬิกาหรือทวนเข็มนาฬิกา
การแจกแจงแบบเลขชี้กำลัง

การแจกแจงแบบเลขชี้กำลัง หรือ การแจกแจงเอกซ์โพเนนเชียล (exponential distribution) เป็นการแจกแจงที่มีความสัมพันธ์กับการแจกแจงปัวซง เนื่องจากการแจกแจงแบบเลขชี้กำลังจะเป็นการแจกแจงของระยะเวลาที่รอคอยจนกว่าจะเกิดเหตุการณ์ที่สนใจขึ้นเป็นครั้งแรก โดยจำนวนครั้งของเหตุการณ์ที่สนใจที่เกิดขึ้นนั้นมีการแจกแจงปัวซง เช่น จำนวนลูกค้าที่เข้ามาใช้บริการในเวลา 1 ชั่วโมงมีการแจกแจงแบบปัวซง เวลาห่างระหว่างลูกค้าที่เข้ามาใช้บริการก็จะมีการแจกแจงแบบเลขชี้กำลัง การนับเวลาติดต่อกันไปเรื่อย ๆ จนกระทั่งเกิดเหตุการณ์ปัวซงขึ้น ถ้า X เป็นเวลาที่นับติดต่อกันนี้ X จะเป็นตัวแปรสุ่มที่มีการแจกแจงแบบเลขชี้กำลัง ซึ่งมีฟังก์ชันความน่าจะเป็นดังนี้
และมีค่าคาดหวังและค่าความแปรปรวนดังนี้
การคำนวณค่าความน่าจะเป็นจะอาศัยความน่าจะเป็นสะสม
เรซิเดนต์อีวิล (ภาพยนตร์ชุด)

บทความนี้เกี่ยวกับชุดซีรีส์ภาพยนตร์ ระวังสับสนกับ อันตรายทางชีวภาพ (Biological hazard) สำหรับชุดวีดีโอเกม ดูที่ เรซิเดนต์อีวิล
| เรซิเดนต์อีวิล |
| --- | --- |
เขียนบท: พอล ดับบลิว.เอส. แอนเดอร์สัน โยฮันเนส โรเบิร์ต
สร้างจาก: Resident Evil โดย Capcom
อำนวยการสร้าง: พอล ดับบลิว.เอส. แอนเดอร์สัน เจเรมี โบลต์
นักแสดงนำ: มิลล่า โจโววิช
บริษัทผู้สร้าง: Constantin Film 
ผู้จัดจำหน่าย: Screen Gems
ภาษา: อังกฤษ
ทุนสร้าง: รวมทั้งหมด (ทุกภาค): 315 ล้านดอลล่าร์สหรัฐ
ทำเงิน: รวมทั้งหมด (ทุกภาค): 1.280 พันล้านดอลล่าร์สหรัฐ
เรซิเดนต์อีวิล (อังกฤษ: Resident Evil Film Series) เป็นซีรีส์ภาพยนตร์สยองขวัญหลายเรื่อง ที่มีจุดเริ่มต้นมาจากภาพยนตร์เรื่อง ผีชีวะ ภาพยนตร์สยองขวัญ ที่นำแสดงโดย มิลล่า โจโววิช ที่ออกฉายเมื่อ ค.ศ. 2002 ซึ่งมีทั้งหมด 6 ภาค โดยแต่ละภาค มีเนื้อหาส่วนใหญ่ และตัวละครอิงมาจากเกม เรซิเดนต์อีวิล ทุก ๆ ภาค
ภาพยนตร์เรื่อง ผีชีวะ สร้างชื่อเสียงให้กับทั้งมิลล่า โจโววิช และทีมผู้สร้างอย่างมหาศาล ด้วยรายได้ที่ถล่มทลายในหลักร้อยล้านเหรียญสหรัฐในทุก ๆ ภาค ต่อมาจึงมีการสร้างภาพยนตร์ภาคต่ออีก 5 ภาค  ได้แก่
ผีชีวะ (Resident Evil) ออกฉายปี ค.ศ. 2002 กำกับโดย พอล ดับบลิว.เอส. แอนเดอร์สัน
ผีชีวะ 2 ผ่าวิกฤตไวรัสสยองโลก (Resident Evil: Apocalypse) ออกฉายปี ค.ศ. 2004 กำกับโดย อเล็กซานเดอร์ วิตต์
ผีชีวะ 3 สงครามสูญพันธุ์ไวรัส (Resident Evil: Extinction) ออกฉายในปี ค.ศ. 2007 กำกับโดย รัสเซลล์ มัลคาฮี
ผีชีวะ 4 สงครามแตกพันธุ์ไวรัส (Resident Evil: Afterlife) ออกฉายในปี ค.ศ. 2010 กำกับโดย พอล ดับบลิว.เอส. แอนเดอร์สัน
ผีชีวะ 5 สงครามไวรัสล้างนรก (Resident Evil: Retribution) ออกฉายในปี ค.ศ. 2012 กำกับโดย พอล ดับบลิว.เอส. แอนเดอร์สัน
อวสานผีชีวะ (Resident Evil: The Final Chapter) ออกฉายในปี ค.ศ. 2016 กำกับโดย พอล ดับบลิว.เอส. แอนเดอร์สัน
ในปีค.ศ. 2021 ภาพยนตร์ฉบับรีบู๊ตที่อ้างอิงเนื้อหาและตัวละครจากเกมได้ออกฉาย
ผีชีวะ: ปฐมบทแห่งเมืองผีดิบ (Resident Evil: Welcome to Raccoon City) ออกฉายในปี ค.ศ. 2021 กำกับโดย โยฮันเนส โรเบิร์ต
เนื้อเรื่อง > ภาค 1

บทความหลัก: ผีชีวะ
เนื้อเรื่อง > ภาค 2

บทความหลัก: ผีชีวะ 2 ผ่าวิกฤตไวรัสสยองโลก
เนื้อเรื่อง > ภาค 3

บทความหลัก: ผีชีวะ 3 สงครามสูญพันธุ์ไวรัส
เนื้อเรื่อง > ภาค 4

บทความหลัก: ผีชีวะ 4 สงครามแตกพันธุ์ไวรัส
เนื้อเรื่อง > ภาค 5

บทความหลัก: ผีชีวะ 5 สงครามไวรัสล้างนรก
เนื้อเรื่อง > ภาค 6

บทความหลัก: อวสานผีชีวะ
เนื้อเรื่อง > รีบู๊ต ผีชีวะ: ปฐมบทแห่งเมืองผีดิบ

บทความหลัก: ผีชีวะ: ปฐมบทแห่งเมืองผีดิบ
รายได้

| ภาพยนตร์ | วันที่ออกฉาย> สหรัฐอเมริกา | วันที่ออกฉาย> อื่น ๆ | รายได้ระดับบ็อกซ์ออฟฟิศ> อเมริกาเหนือ | รายได้ระดับบ็อกซ์ออฟฟิศ> ที่อื่น ๆ | รายได้ระดับบ็อกซ์ออฟฟิศ> ทั่วโลก | รายได้ระดับบ็อกซ์ออฟฟิศทั้งหมด> อมริกาเหนือ | รายได้ระดับบ็อกซ์ออฟฟิศทั้งหมด> ทั่วโลก | รายได้ในการสร้าง | อ้างอิง |
| --- | --- | --- | --- | --- | --- | --- | --- | --- | --- |
| ผีชีวะ | 15 มีนาคม ค.ศ. 2002 | 21 มีนาคม ค.ศ. 2002 | $40,119,709 | $62,865,153 | $102,984,862 | 1,938 |  | $33 ล้าน |  |
| ผีชีวะ 2 ผ่าวิกฤตไวรัสสยองโลก | 10 กันยายน ค.ศ. 2004 | 11 กันยายน ค.ศ. 2004 | $51,201,453 | $78,141,316 | $129,342,769 | 1,532 |  | $45 ล้าน |  |
| ผีชีวะ 3 สงครามสูญพันธุ์ไวรัส | 21 กันยายน ค.ศ. 2007 | 19 กันยายน ค.ศ. 2007 | $50,648,679 | $97,763,386 | $148,412,065 | 1,555 |  | $45 ล้าน |  |
| ผีชีวะ 4 สงครามแตกพันธุ์ไวรัส | 10 กันยายน ค.ศ. 2010 | 9 กันยายน ค.ศ. 2010 | $60,128,566 | $240,099,518 | $300,228,084 | 1,262 | 393 | $60 ล้าน |  |
| ผีชีวะ 5 สงครามไวรัสล้างนรก | 14 กันยายน ค.ศ. 2012 | 12 กันยายน ค.ศ. 2012 | $42,345,531 | $197,658,893 | $240,004,424 | 1,841 | 530 | $65 ล้าน |  |
| อวสานผีชีวะ | 27 มกราคม ค.ศ. 2017 | 23 ธันวาคม ค.ศ. 2016 | $26,844,962 | $285,412,558 | $312,257,250 | 2,698 | 375 | $40 ล้าน |  |
| ผีชีวะ: ปฐมบทแห่งเมืองผีดิบ | 24 พฤศจิกายน ค.ศ. 2021 | 27 มกราคม ค.ศ. 2022 | $17,000,000 | $30,000,000 | $47,000,000 | 4,091 | 3,286 | $25 ล้าน |  |
|  |  |  | Total | Total | Total | Total | Total | Total |  |
|  |  |  | $288,288,900 | $991,940,824 | $1,280,229,454 |  |  | $315 ล้าน |  |
แหล่งข้อมูลอื่น

เรซิเดนต์อีวิล ที่ ออลมูวี
มหาวิทยาลัยราชภัฏสุรินทร์

| --- | --- |
Surindra Rajabhat University
ตราพระราชลัญจกร สัญลักษณ์ประจำมหาวิทยาลัย
ชื่อเดิม: สถาบันราชภัฏสุรินทร์
ชื่อย่อ: ม.รภ.สร. / SRRU
คติพจน์: เป็นสถาบันอุมศึกษาเพื่อการพัฒนาท้องถิ่นสู่สากล
ประเภท: สถาบันอุดมศึกษาของรัฐ
สถาปนา: 15 มิถุนายน พ.ศ. 2547; 20 ปีก่อน (2547-06-15)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  10 ดูในบทความ 
งบประมาณ: 515,875,000 บาท (พ.ศ. 2568)
นายกสภาฯ: ถนอม อินทรกำเนิด (ปฏิบัติหน้าที่แทน)
อธิการบดี: รองศาสตราจารย์ ฉลอง สุขทอง
อาจารย์: 366 คน (พ.ศ. 2564)
บุคลากรทั้งหมด: 839 คน (พ.ศ. 2564)
ผู้ศึกษา: 5,724 คน (พ.ศ. 2567)
ที่ตั้ง: เลขที่ 186 หมู่ที่ 1 ถนนสุรินทร์-ปราสาท ตำบลนอกเมือง อำเภอเมืองสุรินทร์ จังหวัดสุรินทร์ 32000
เพลง: ราชภัฏสดุดี
ต้นไม้: อินทนิล
สี: ████ สีเขียว สีม่วง
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยราชภัฏ
มหาวิทยาลัยราชภัฏสุรินทร์ (อังกฤษ: Surindra Rajabhat University) เป็นสถาบันอุดมศึกษา ตั้งอยู่ในจังหวัดสุรินทร์ ในเขตภาคตะวันออกเฉียงเหนือของประเทศไทย ปัจจุบัน เปิดสอนระดับอนุปริญญา ปริญญาตรี ปริญญาโท และระดับปริญญาเอก โดยเป็นสถานที่จัดการศึกษา และบริการวิชาการแก่ชุมชน ในกลุ่มเขตจังหวัดอีสานตอนใต้ อันได้แก่ จังหวัดสุรินทร์ ยโสธร อำนาจเจริญ ร้อยเอ็ด มหาสารคาม อำนาจเจริญ บุรีรัมย์ ศรีสะเกษ นครราชสีมา และอุบลราชธานี รวมถึง ประเทศกัมพูชา และประเทศใกล้เคียง และในปี พ.ศ. 2564 เว็บไซต์จัดอันดับมหาวิทยาลัยชื่อดังของโลก ได้มีการอันดับมหาวิทยาลัยราชภัฏสุรินทร์ ให้อยู่ในอันดับที่ 105 ของประเทศไทย จากจำนวนมหาวิทยาลัยในประเทศไทยที่ถูกจัดอันดับจากเว็บไซต์ดังกล่าวทั้งสิ้น 194 แห่ง และนอกจากนี้มหาวิทยาลัยราชภัฏสุรินทร์ยังถูกจัดให้อยู่ในอันดับที่ 10,918 ของโลกอีกด้วย
ประวัติ

มหาวิทยาลัยราชภัฏสุรินทร์ ได้รับการสถาปนาในวันที่ 29 กันยายน พ.ศ. 2516 ในชื่อ วิทยาลัยครูสุรินทร์ ในสังกัดกรมการฝึกหัดครู กระทรวงศึกษาธิการ ต่อมาพระบาทสมเด็จพระมหาภูมิพลอดุลยเดชมหาราช บรมนาถบพิตร (รัชกาลที่ 9) ทรงพระกรุณาโปรดเกล้าฯ พระราชทานนาม สถาบันราชภัฏ แก่วิทยาลัยครูทั่วประเทศ จำนวน 36 แห่ง เมื่อวันที่ 14 กุมภาพันธ์ พ.ศ. 2535 และได้จัดตั้ง สถาบันราชภัฏสุรินทร์ แทนวิทยาลัยครูสุรินทร์ ตามพระราชบัญญัติสถาบันราชภัฏ พ.ศ. 2538 ตั้งแต่วันที่ 25 มกราคม พ.ศ. 2538 ต่อมาได้ยกฐานะเป็น มหาวิทยาลัยราชภัฏสุรินทร์ ตามพระราชบัญญัติมหาวิทยาลัยราชภัฏ พ.ศ. 2547 ตั้งแต่วันที่ 15 มิถุนายน พ.ศ. 2547 ต่อมาในปี พ.ศ. 2562 จึงโอนมาสังกัดกระทรวงการอุดมศึกษา วิทยาศาสตร์ วิจัยและนวัตกรรม มาจนถึงปัจจุบัน
สัญลักษณ์ประจำมหาวิทยาลัย

ตรามหาวิทยาลัย เป็นรูปวงรีสองวงล้อมตราพระราชลัญจกรของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรที่พระราชทานให้แก่มหาวิทยาลัยราชภัฏ ภายในวงรีด้านบนเป็นอักษรภาษาไทยเขียนว่า "มหาวิทยาลัยราชภัฏสุรินทร์" ด้านล่างเป็นอักษรภาษาอังกฤษเขียนว่า "SURINDRA RAJABHAT UNIVERSITY"
พระพุทธรูปประจำมหาวิทยาลัย

พระพุทธสุรินทรานาคะเสน เป็นพระพุทธรูปประจำมหาวิทยาลัยราชภัฏสุรินทร์  มีมาแต่ครั้งการก่อตั้งสถาบันราชภัฏ  มีพุทธลักษณะเป็นพระพุทธรูปปางนาคปรกทำด้วยศิลาประเภทหินทราย สำหรับชื่อ สุรินทรานาคะเสน เป็นนามที่ท่าน รองศาสตราจารย์ อัจฉรา ภาณุรัตน์ อธิการบดีมหาวิทยาลัยในขณะนั้น เป็นผู้แต่งขึ้นถวายเป็นพุทธบูชาเนื่องในวาระมงคลสมโภชมหาวิทยาลัยครบรอบ 42 ปี แห่งการสถาปนามหาวิทยาลัย ซึ่งจัดโดยสภานักศึกษา ปีการศึกษา 2558 ร่วมกับกองพัฒนานักศึกษา ในวันที่ 9 – 10 มีนาคม พ.ศ. 2559  ซึ่งเป็นปีของการครบรอบ 42 ปี แห่งการสถาปนามหาวิทยาลัยราชภัฎสุรินทร์
สถานที่ตั้ง

มหาวิทยาลัยราชภัฎสุรินทร์ ตั้งอยู่เลขที่ 186 หมู่ 1 ถนนสุรินทร์ - ปราสาท (กิโลเมตรที่ 2 ห่างจาก ตัวเมืองไปทางใต้) ตำบลนอกเมือง อำเภอเมืองสุรินทร์ จังหวัดสุรินทร์ 32000 มหาวิทยาลัยราชภัฎสุรินทร์เนื้อที่ทั้งหมด 479 ไร่ 1 งาน 70 ตารางวา
โครงการศูนย์เรียนรู้ศาสตร์พระราชาทุ่งกุลาร้องไห้ มหาวิทยาลัยราชภัฏสุรินทร์

โครงการศูนย์เรียนรู้ศาสตร์พระราชาทุ่งกุลาร้องไห้ มหาวิทยาลัยราชภัฏสุรินทร์ ตั้งอยู่บนทางหลวงหมายเลข 215 บนพื้นที่รวมกว่า 400 ไร่ ณ บ้านตาฮะ หมู่ที่ 8 ตำบลทุ่งกุลา อำเภอท่าตูม จังหวัดสุรินทร์ ซึ่งมหาวิทยาลัยราชภัฏสุรินทร์ได้ดำเนินการจัดตั้งโดยมีวัตถุประสงค์เพื่อจัดเป็นศูนย์กลางการศึกษาในรูปแบบสมัยใหม่ที่มีเป้าหมายหลักในการบูรณาการความรู้จากหลากหลายศาสตร์สู่ท้องถิ่นอย่างมีส่วนร่วม รวมถึงเป็นแหล่งเรียนรู้ ศูนย์ฝึกอบรมเชิงปฏิบัติการ และศูนย์แสดงเผยแพร่ผลงานทางวิชาการ งานวิจัยในรูปแบบ (Model) โดยความร่วมมือระหว่างมหาวิทยาลัยฯ กับชุมชนท้องถิ่น หน่วยงานภาครัฐ ภาคเอกชน และองค์กรปกครองส่วนท้องถิ่น
ทั้งนี้สภามหาวิทยาลัยราชภัฏสุรินทร์ได้อนุมัติงบประมาณรายการพัฒนาโครงการศูนย์เรียนรู้ศาสตร์พระราชาทุ่งกุลาร้องไห้ มหาวิทยาลัยราชภัฏสุรินทร์ เพื่อดำเนินการใน 3 กิจกรรมหลัก คือ งานปรับปรุงและพัฒนาโครงสร้างพื้นฐาน งานวิชาการ และงานบริการและสร้างคุณค่า
คณะ

คณะครุศาสตร์  เก็บถาวร 2010-03-08 ที่ เวย์แบ็กแมชชีน
คณะวิทยาศาสตร์และเทคโนโลยี
คณะวิทยาการจัดการ เก็บถาวร 2005-08-31 ที่ เวย์แบ็กแมชชีน
คณะมนุษยศาสตร์และสังคมศาสตร์ เก็บถาวร 2010-03-11 ที่ เวย์แบ็กแมชชีน
คณะเทคโนโลยีอุตสาหกรรม  เก็บถาวร 2005-02-08 ที่ เวย์แบ็กแมชชีน
คณะเกษตรศาสตร์และอุตสาหกรรมเกษตร เก็บถาวร 2014-07-31 ที่ เวย์แบ็กแมชชีน
คณะนิติศาสตร์และรัฐประศาสนศาสตร์ (โครงการจัดตั้ง)
คณะสาธารณสุขศาสตร์และสิ่งแวดล้อม (โครงการจัดตั้ง)
คณะพยาบาลศาสตร์(โครงการจัดตั้ง)
บัณฑิตวิทยาลัย เก็บถาวร 2006-04-12 ที่ เวย์แบ็กแมชชีน
คณะ > หลักสูตรระดับบัณฑิตศึกษา

หลักสูตรปรัชญาดุษฎีบัณฑิต (ปร.ด.)
สาขาวิชายุทธศาสตรการพัฒนาภูมิภาค
สาขาวิชาภาวะผู้นำและการบริหาร
สาขาวิชาเทคโนโลยีอุตสาหกรรม
หลักสูตรครุศาสตรดุษฎีบัณฑิต(ค.ด.)
สาขาวิชาเทคโนโลยีสารสนเทศและสื่อสารการศึกษา
หลักสูตรครุศาสตรมหาบัณฑิต(ค.ม.)
สาขาวิชาการบริหารการศึกษา
สาขาวิชาเทคโนโลยีสารสนเทศและสื่อสารการศึกษา
สาขาวิชาหลักสูตรและการสอน
สาขาวิชาสังคมศึกษา
หลักสูตรศิลปศาสตรมหาบัณฑิต(ศศ.ม.)
สาขาวิชาการวิจัยเพื่อพัฒนาท้องถิ่น
สาขาวิชายุทธศาสตร์การพัฒนา
หลักสูตรรัฐประศาสนศาสตรมหาบัณฑิต(รป.ม.)
สาขาวิชายุทธศาสตร์การบริหารองค์กรท้องถิ่น
หลักสูตรบริหารธุรกิจมหาบัณฑิต(บธ.ม.)
สาขาวิชายุทธศาสตร์การจัดการธุรกิจ
หลักสูตรวิทยาศาสตรมหาบัณฑิต(วท.ม.)
สาขาวิชาสาธารณสุขศาสตร์
สาขาวิชาเทคโนโลยีอุตสาหกรรม
บุคคลที่ได้รับปริญญากิตติมศักดิ์เชิดชูเกียรติคุณ

ดร.พระพรหมวชิรโมลี (ทองอยู่ ญาณวิสุทฺโธ) อดีตที่ปรึกษาเจ้าคณะภาค 11 (มหานิกาย),อดีตกรรมการสภามหาวิทยาลัยราชภัฏสุรินทร์
พระเทพมงคลวชิรรังษี (สุรศักดิ์ ชีวานนฺโท) หลวงตาชี เจ้าอาวาสวัดไทยกรุงวอชิงตัน D.C. ประเทศสหรัฐอเมริกา
พระราชวรคุณ (สมศักดิ์ ปณฺฑิโต) ที่ปรึกษาเจ้าคณะจังหวัดสุรินทร์ (ธรรมยุต)
พระราชสุตาลังการ (ฉัตต์ สจฺจวโร) ที่ปรึกษาเจ้าคณะภาค 11 (มหานิกาย)
พระธรรมวชิรญาณโกศล (เยื้อน ขนฺติพโล) เจ้าคณะจังหวัดสุรินทร์ (ธรรมยุต)
พระครูอนุวัตปัญญาภรณ์ (หาด ปญฺญาวโร) ที่ปรึกษาเจ้าคณะอำเภออำเภอเมืองสุรินทร์ (มหานิกาย)
ร้อยเอกหญิงปวีณา ทองสุก นักกีฬายกน้ำหนักเหรียญทองโอลิมปิก
ร้อยเอกสมบัติ บัญชาเมฆ นักมวยไทยชาวกูยจังหวัดสุรินทร์
บุคคลที่มีชื่อเสียงจากมหาวิทยาลัย

บุญชง วีสมหมาย อดีตสมาชิกสภาผู้แทนราษฎร และอดีตเลขาธิการนายกรัฐมนตรี
ปวีณ แซ่จึง อดีตสมาชิกสภาผู้แทนราษฎรจังหวัดศรีสะเกษ พรรคภูมิใจไทย
พรศักดิ์ เจริญประเสริฐ   อดีต รัฐมนตรีช่วยว่าการกระทรวงเกษตรและสหกรณ์  ในรัฐบาลนางสาวยิ่งลักษณ์ ชินวัตร
ครูมานิตย์ สังข์พุ่ม สมาชิกสภาผู้แทนราษฎรจังหวัดสุรินทร์ เขต5 พรรคเพื่อไทย ประธานคณะกรรมาธิการการคมนาคม ในสภาผู้แทนราษฎรไทย ชุดที่ 26
ฟาริดา สุไลมาน อดีตรองโฆษกกระทรวงการพัฒนาสังคมและความมั่นคงของมนุษย์ พรรคไทยสร้างไทย
ปกรณ์ มุ่งเจริญพร สมาชิกสภาผู้แทนราษฎรจังหวัดสุรินทร์ เขต1 พรรคภูมิใจไทย ประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย ในสภาผู้แทนราษฎรไทย ชุดที่ 26
แหล่งข้อมูลอื่น

มหาวิทยาลัยราชภัฏสุรินทร์ เก็บถาวร 2014-07-31 ที่ เวย์แบ็กแมชชีน
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
เปาลินา เบกา

| เปาลินา เบกา |
| --- | --- |

เกิด: เปาลินา เบกา ดิเอปา  (1993-01-15) 15 มกราคม ค.ศ. 1993 (31 ปี) บาร์รังกิยา ประเทศโคลอมเบีย
อาชีพ: พิธีกร นางแบบ นางงาม
ส่วนสูง: 1.76 เมตร (5 ฟุต 9 1⁄2 นิ้ว)
เป็นที่รู้จักจาก: มิสอัตลันติโก 2013 มิสโคลอมเบีย 2013 นางงามจักรวาล 2014
ผู้ดำรงตำแหน่งการประกวดความงาม
สีผม: น้ำตาล
สีตา: น้ำตาล
รางวัล: มิสอัตลันติโก 2013 (ชนะเลิศ) มิสโคลอมเบีย 2013 (ชนะเลิศ) นางงามจักรวาล 2014 (ชนะเลิศ)
เปาลินา เบกา ดิเอปา (สเปน: Paulina Vega Dieppa; เกิด 15 มกราคม 1993) เป็นพิธีกร นางแบบ และนางงามชาวโคลอมเบียผู้ได้รับตำแหน่งมิสโคลอมเบีย 2013 และนางงามจักรวาล 2014 โดยเธอเป็นนางงามจากประเทศโคลอมเบียคนที่สองที่ได้รับตำแหน่งนางงามจักรวาลในรอบ 56 ปี
ชีวิตในวัยเด็ก

เบกาเกิดที่บาร์รังกิยา ประเทศโคลอมเบีย บิดาเป็นนักหทัยวิทยา เธอมีพี่น้องทั้งหมด 7 คน  และเป็นลูกพี่ลูกน้องห่าง ๆ ของมิสโคลอมเบีย 2014 อาเรียดนา กูติเอร์เรซ ผู้ได้รับตำแหน่งรองอันดับหนึ่งนางงามจักรวาล 2015 ที่สหรัฐอเมริกา เธอจบการศึกษาจาก Universidad Javeriana ในกรุงโบโกตา
การประกวด > มิสโคลอมเบีย 2013

ในการประกวดมิสโคลอมเบีย 2013 เธอได้รับตำแหน่งมิสโคลอมเบีย 2013 และเป็นตัวแทนของประเทศไปประกวดนางงามจักรวาล 2014 ซึ่งเธอเป็นผู้ชนะในการประกวด